Aragonès enceta la nova etapa: «El país necessita alçar de nou el cap» | Pallars Digital\nper Oriol March, Palau de la Generalitat | 25 de maig de 2021 a les 07:39 |\nLa cerimònia de presa de possessió s'ha celebrat al Pati dels Tarongers | Adrià Costa\nPere Aragonès ja és el 132è president de la Generalitat. La imposició del medalló presidencial a càrrec de Quim Torra, un acte simbòlic que representa la continuïtat històrica del càrrec, ha obert una nova etapa a Palau, ara amb ERC al capdavant d'un dels moments més convulsos de la història recent. Amb la pandèmia de baixada però un país tocat per les conseqüències socials i econòmiques que se'n deriven, i també amb un conflicte enquistat amb l'Estat que té la propera estació en la concessió -o no- dels indults als presos -alguns dels quals presents aquest vespre al Pati dels Tarongers per la presa de possessió-, Aragonès acumula reptes immediats com a president. "El país necessita alçar de nou el cap", ha diagnosticat el nou president, que ha promès el càrrec seguint la "voluntat popular" de la ciutadania expressada a les urnes.\nEl seu discurs ha estat breu, en la línia d'un acte que ha volgut ser tan solemne com sobri, marcat per les restriccions i per una sensació de canvi d'etapa malgrat que a Palau continuaran cohabitant-hi ERC i Junts, ara amb els equilibris alterats respecte l'anterior legislatura. Els republicans disposen ara de la litúrgia de Palau després d'uns anys en què Torra, en moltes fases de la legislatura, va mirar més a Waterloo i a Lledoners que als despatxos del Govern. Oriol Junqueras, Jordi Sànchez i Jordi Cuixart, amb permís penitenciari, han seguit l'acte des del Palau de la Generalitat.\nHan pogut escoltar com Aragonès reclamava encetar una nova etapa "republicana", marcada per la voluntat de combatre les desigualtats. "El sotrac és gran i durant massa temps no ens ha deixat avançar. Per això el país necessita alçar de nou el cap, i obrir una nova etapa. Amb tota la urgència. Sense més dilació", ha receptat el president de la Generalitat, que ha indicat que la seva tasca serà la de "desbrossar" el camí.\n"Sent conscients que, qui obre pas, sol ser qui més s'embruta. Però toca arremangar-nos sense por de les esgarrinxades. És l'hora d'esllomar-nos cada dia com ningú, per superar els sotracs que dificulten el camí i recuperar, de nou, l'amplada que permet avançar a tothom, a tots i a totes, cap a la Catalunya pròspera, justa, verda, feminista i plenament lliure que volem ser", ha apuntat Aragonès. També ha remarcat, com va fer en el debat d'investidura, que centrarà esforços en fer "inevitable" l'autodeterminació i l'amnistia, principals demandes que plantejarà a Pedro Sánchez en la primera reunió que tinguin i quan es reprengui la taula de diàleg. Primer, però, vol impulsar l'acord nacional per l'autodeterminació i l'amnistia en clau catalana.\n"No enganyaré a ningú. Amb tota la meva sinceritat: el repte que ens proposem és majúscul. Immens. Coneixem les dificultats que tenim a davant. Som plenament conscients de les dificultats que hem de superar, començant per una crisi social i econòmica que ens ofega, que posa en risc la cohesió del país i que accentua les desigualtats que divideixen la societat", ha ressaltat el fins ara vicepresident, que ha ressaltat que la les desigualtats són el que "divideix" el país. Davant d'això, ha proposat una República "al servei de la felicitat de tota la ciutadania".\nFOTOS Pere Aragonès pren possessió com a 132è president de la Generalitat de Catalunya\nEl govern espanyol ha estat representat per Miquel Iceta, ministre de Política Territorial -era la primera vegada que coincidia amb Oriol Junqueras des que el van empresonar la tardor del 2017, un cop declarada la independència-, i també per Teresa Cunillera, delegada de l'executiu de Pedro Sánchez a Catalunya. Ada Colau, alcaldessa de Barcelona i amb qui Aragonès ha tingut interès en cultivar relació al llarg dels últims anys, també ha assistit al Pati dels Tarongers. Des del Saló Sant Jordi han seguit l'acte de presa de possessió una cinquantena de persones més.\nAragonès ha arribat a la Generalitat des del carrer del Bisbe acompanyat per la seva dona, Janina Juli, i la seva filla Clàudia, de dos anys. Abans d'entrar a Palau ha deixat un clavell sobre la llamborda Stolpersteine instal·lada fa uns mesos en record de Lluís Companys, afusellat per la dictadura franquista i últim president d'ERC en ser investit pel Parlament des de la dècada dels anys trenta del segle passat. Un cop a Palau ha estat rebut pel major dels Mossos, Josep Lluís Trapero. Ja dins l'edifici, ha observat una representació d'imatges de les vuit vegueries, un senyal -així ho destacaven des del Govern- de la presència metafòrica del país en un acte limitat per la pandèmia.\nAl Pati de Carruatges, el fins ara vicepresident s'ha trobat amb una representació de treballadors públics que han participat en la lluita contra la pandèmia. Hi havia infermeres, psicòlogues, membres del personal de neteja d'hospitals, directores d'escola, personal de protecció civil i personal sanitari que s'ha dedicat a la campanya de vacunació. Amb alguns d'ells, Aragonès hi ha coincidit al llarg dels últims mesos. Després d'atendre aquests col·lectius s'ha desplaçat fins al Pati dels Tarongers, on ha homenatjat la figura dels presidents Macià i Companys davant dels seus bustos.\nLa jornada ha servit per anar esclarint els buits que presentava encara l'organigrama del nou Govern. Jordi Puigneró assumirà la vicepresidència, associada a la conselleria de Polítiques Digitals, Infraestructures i Agenda Urbana. Es convertirà, per tant, en la principal veu de Junts al Govern, fent de contrapès d'Aragonès. Puigneró, que va començar a guanyar pes polític amb la seva inclusió en la taula de diàleg i tenia números de ser candidat efectiu -al final va optar per no plantar cara a les primàries que va guanyar Laura Borràs folgadament-, és proper a Carles Puigdemont.\nL'ascens de Puigneró té un revers, que és la caiguda del nou executiu de Damià Calvet, fins ara conseller de Territori i Sostenibilitat. Calvet s'ha acomiadat aquest dilluns del seu equip més proper al departament i no continuarà formant part de l'executiu, per bé que hi ha veus amb ascendència -especialment Jordi Turull, Josep Rull i Joaquim Forn- que haurien preferit veure'l assegut al consell executiu. El dirigent de Junts és un dels que més es va implicar perquè no hi hagués trencadissa amb el PDECat, i també un dels que va apostar amb més força per reeditar l'acord de coalició amb ERC.\nD'aquesta manera, els noms confirmats de Junts en aquest Govern són aquests: Puigneró com a vicepresident i titular de Polítiques Digitals, Infraestructures i Agenda Urbana; Jaume Giró a Economia i Hisenda; Victòria Alsina a Acció Exterior i Transparència; i Josep Maria Argimon a Salut. Pel que fa a ERC, són sis els membres del Govern confirmats: Laura Vilagrà a Presidència; Joan Ignasi Elena a Interior; Josep González Cambray a Educació; Tània Verge a Feminismes i Igualtat; Roger Torrent a Empresa i Treball; i Teresa Jordà a Acció Climàtica, Agricultura i Alimentació. Els nous consellers prendran possessió del càrrec aquest dimecres, i seran anunciats demà.\nDiscurs Presa de Possessió by naciodigital on Scribd\nPolítica, Generalitat de Catalunya, Govern, nou Govern, Jordi Cuixart, Jordi Sànchez, Oriol Junqueras, Palau de la Generalitat, ERC, presa de possessió, Pere Aragonès, president


Estudis de direcció teatral a L´ Escola d´Art Dramàtic Adrià Gual. Teoria i pràctiques fotogràfiques als Estudis Raphael (França).\nA partir de 1965 exerceix com a fotògrafa a Londres (Gran Bretanya).\nAl 1968 s´ estableix a Barcelona com a fotògrafa professional, publicant habitualment a les revistes del país: Serra D´ Or, Destino, Triunfo, La Calle, diari El País, Fotogramas ,Qué Leer, Jano y Humanidades, etc.\nRealitza fotografies per cartell, cobertes de discos especialitzant-se en, retrat, reportatge social i teatre.\nAl 1974 comença a col.laborar en els mitjans audiovisuals per Televisió Espanyola, en els programes : Personatges ( amb Montserrat Roig), Crear i Viure ( programa cultural d´ art), Per molts anys ( amb Maria Rosa Sardà), La Lluna ( amb Júlia Otero) etc. Dona classes de fotografia a L´ Àrea de Joventut de l´ Ajuntament de Barcelona i seminari al Institut d´ Estudis Fotogràfics de Catalunya.\nMembre del Consell Directiu de l´ UPIFC, Unió de Professionals de l´ Imatge i Fotografia de Catalunya. Membre de la Junta de Govern del Col.legi de Periodistes de Catalunya en els períodes 1997/2001 i 2001/2005.\n- Premi Nacional de Fotografia 2021, Ministeri de Cultura.\n- Creu de Sant Jordi de la Generalitat de Catalunya 2005.\n- Premi Margarita Rivière al rigor periodístic amb visió de gènere 2019. Associació de Dones Periodistes de Catalunya.\n- Premi Enderrock Estrella 2019, per la contribució a difondre la Nova cançó i als cantautors catalans a través de les seves fotografies.\n- Medalla Amical de Ravensbrück Internacional 2017, com a reconeixement als seus reportatges sobre als supervivents dels camps nazis i en especial sobre les dones.\n- Premi de la Cátedra Unesco de Comunicación de la Universitad de Málaga, 2017. Organització de les Nacions Unides per a la educació la ciència i la cultura.\n- Premi de Comunicació no Sexista 2013. Trajectòria profesional, Asociació de Dones Periodistes.\n- Premi del Institut dels Drets Humans: Menció Especial. Mitjans de Comunicació del XVI, Premi Solidaritat 2002 per la destacada actuació en defensa dels drets fonamentals.\nPremi Nacional de Fotografia 2021\n"Creu de Sant Jordi" El Periódico\n"La càmera discreta" de Eva Vàzquez..\n"Un passeig per la mort i per l'art" de María Palau.\n"Les mil cares de Pilar Aymerich" La Vanguardia.\n"La Transició" El País.\n"El secret de l'Havana" de Joan de Sagarra.\n"Penetrant" El País.\n"El Personatge" de Montserrat Roig.\n"Els ulls que espien" de María Aurèlia Capmany.


Pitch & Putt Castelló\nDijous 3 de Desembre de 2020, 23:18\nCampanya "Juguem Net" "Si no segueixes les Regles no jugues al mateix P&P que la resta."\nEts a: Inici > Els Camps de P&P > Pitch & Putt Castelló\nCrta.de Figueres a Roses, km.7'200 Cortal Ricart, s/n\n972 156 210\n42º15'02" N 3º04'26" E » google maps\nEl Pitch&Putt Castelló Empuriabrava és un recorregut de 18 forats obert a finals del 2003, a tocar del poble de Castelló d'Empuries a l'Alt Empordà.\nRecepció, vestidors amb dutxes, botiga de material, escola de golf, aparcament, lloguer de pals i carrets.\nEs tracta d'un camp completament pla, força compacte, amb un rough tallat molt curt i on la tramuntana hi juga un paper molt important.\nAtenció: Les distàncies de les 2ones sortides corresponen al recorregut EPPA.\nCamp de Pràctiques cobert, zona d'aproach, zona de pràctiques de bunquer i Putting green.\n79 metres Hcp 18 Segona sortida: 67 metres Hcp 13\nPer començar un de facilet. Forat sense cap mena d'obstacle, franc i net. El green ens rep en pujada.\n77 metres Hcp 14 Segona sortida: 70 metres Hcp 2\nAquí ens trobem un bunquer a la part frontal-esquerra. El green en pujada i amb un piano de doble nivell que cau d'esquerra a dreta.\n115 metres Hcp 6 Segona sortida: 46 metres Hcp 18\nEl més llarg del recorregut. Tenim un perillós fora límits a la dreta i el green ens rep en lleuguera pujada.\n98 metres Hcp 10 Segona sortida: 77 metres Hcp 3\nSemblant al 3, amb Fora Límits a la dreta. El green, com la majoria fins ara, amb una lleuguera pujada. Vigileu amb el llac que està darrera el green!\n84 metres Hcp 12 Segona sortida: 73 metres Hcp 1\nEn aquest forat tenim la barana que delimita el camp just a la dreta (fora límits) i el llac a l'esquerra. La part dreta del green és força pla i l'esquerra en pujada.\n92 metres Hcp 2 Segona sortida: 78 metres Hcp 7\nTornem a tenir la barana que delimitra el camp a la dreta i el llac a l'esquerra. A l'esquerra de green ens espera un perillós bunquer i al fons del forat un altre FL. Green en pujada.\n103 metres Hcp 4 Segona sortida: 57 metres Hcp 14\nForat llarget, amb aigua a l'esquerra del carrer que no ha d'entrar en joc. Just al davant del green ens trobem una olivera. El green és practicament pla.\n94 metres Hcp 8 Segona sortida: 55 metres Hcp 15\nEl principal inconvenient el trobem al bunquer de l'esquerra de green. Per norma general la bandera es col·loca al darrera. El green és en lleugera pujada.\n76 metres Hcp 16 Segona sortida: 49 metres Hcp 16\nUn dels teòricament més fàcils del recorregut, o menys difícils, segons es miri. Hem de vigilar amb l'inmens arbre de la dreta. Green en lleugera pujada.\n86 metres Hcp 11 Segona sortida: 77 metres Hcp 8\nMolt semblant al forat 8, on ens trobem amb un bunquer a la part esquerra de green. Green força ample i practicament pla.\n89 metres Hcp 13 Segona sortida: 77 metres Hcp 17\nTornem a trobar-nos amb un búnquer a l'esquerra. El green es troba elevat respecte el carrer i és força gran.\n76 metres Hcp 17 Segona sortida: 68 metres Hcp 11\nForat completament franc, sense obstacles. La dificultat potser la trobarem al green, que es troba una mica elevat i en lleuguera pujada. S'haurà d'està fi amb el putter.\n71 metres Hcp 15 Segona sortida: 71 metres Hcp 12\nForat curt amb FL a la dreta que no entra en joc. Green amb petites ondulacions. Vigileu amb l'arbret de la part frontal-dreta de green!\n82 metres Hcp 3 Segona sortida: 70 metres Hcp 5\nComplicat. El green està protegit a la dreta per un llac i a l'esquerra per una filera d'arbres que ens complicaran la targeta si anem a parar-hi. Green petit i en pujada.\n62 metres Hcp 9 Segona sortida: 62 metres Hcp 6\nForat "estratègic". Podem atacar el green per damunt dels arbres o fer mig cop i passar per l'espai que queda lliure a l'entrada de green. Dependrà de la tramuntana. Green petit i en lleuguera pujada.\n75 metres Hcp 1 Segona sortida: 66 metres Hcp 9\nL'invers del 15. Tornem a travessar el llac però aquest cop tenim la tramuntana a l'esquena. Darrera el green tenim FL, atenció. El green és força gran i, com la majoria, té petites ondulacions.\n78 metres Hcp 5 Segona sortida: 42 metres Hcp 10\nMolt semblant al forat 15, en quasi tot. Tenim aigua al davant que no entra en joc i hem de passar pel ben mig d'una filera d'arbres que protegeixen el green. Green quasi pla.\n105 metres Hcp 7 Segona sortida: 86 metres Hcp 4\nPer acabar ens trobem un forat força llarg, amb la xarxa del camp de pràctiques a la dreta de tot el forat (FL). La principal dificultat serà la tramuntana que ens vindrà de l'esquerra.\nCoordenades GPS: 42º15'02" N 3º04'26" E » google maps\nPer la Crta de Figueres a Roses arribareu a una rotonda (n'haureu passat abans unes quantes) on tindreu a l'esquerra Castelló, a la dreta Sant Pere i una altre més a la dreta. Agafeu aquesta. Tot seguit veureu les xarxes de protecció a la dreta i els rètols indicatius del camp.\nRecorregut i Anàlisi Forat a Forat per en Quim Riera i Raurell.\nFotos del P&P Castelló d'Empuries.


A les 11 del mati ioga al gimnas municipal, organitza as. De dones.\nAl Gimnàs municipal a les 5,45 de la tarda classes de jota .\nA les deu del matí entrega de premis del concurs de caretes als alumnes del col.legi Sant Jordi al ajuntament de Jesús.\nA les 3,30 de la tarda cercavila pel poble dels alumnes del CEIP Daniel Mangrane i la Llar d´Infants l´Espurna, amenitzat pels grallers de Jesús.\nPrepareu-se, comença la Fira de l’oli de Jesús


L'Arxiu | Ajuntament de Xàtiva\nQué es l’Arxiu?\nEls arxius municipals s’han format atenent a un procés de recopilació documental conformat de manera natural, dins d’un marc temporal, per la institució que els ha generat, en aquest cas, l’ajuntament, i el desenvolupament de la funció que els és pròpia, es a dir: la administració i gestió de la ciutat.\nEn aquesta esfera temporal naix la doble perspectiva dels serveis que ofereix un arxiu municipal. D’una banda, la seua funció històrica que li vé atorgada en tant en quant conserva la documentació de segles passats i que explica la evolució de la institució municipal i de la vida social mateixa de la ciutat en el transcurs del temps. D’altra banda, la conservació de documents més recents en el temps es constitueix en el que denominem arxiu administratiu, i que determina l’altra funció de l’arxiu municipal. Aquesta documentació es a la que normalment recorris la pròpia administració i el ciutadà quan requereixen documents amb valor probatori de deures i drets, jurídics o econòmics, i que es presta sempre dins del marc legal d’accés a la informació.\nAtenent aquestes necessitats, l’Ajuntament de Xàtiva treballa i s’esforça per fer realitat la recuperació de les nostres senyes d’identitat, dels nostres trets distintius, de la nostra memòria col·lectiva. L’Arxiu Municipal de Xàtiva, arxiu històric i administratiu, no sols s’aprofundeix en aquest sentit, alhora, es dóna resposta a una antiga aspiració ciutadana i professional. S’arrodoneix, en definitiva, un aspecte concret del projecte cultural, que es pretén fer realitat conjugant la dotació de serveis i d’infraestructures amb la recuperació i la rehabilitació del nostre patrimoni.\nL’Arxiu Municipal suposa la dotació per a la nostra ciutat d’un espai cultural que entre tots hem de procurar convertir, amb la realitat de l’acció diària, en un instrument més que facilite la difusió cultural. La seua rendibilitat social, la seua utilitat és, doncs, una qüestió col·lectiva, una responsabilitat compartida.\nL’arxiu municipal de Xàtiva és el departament depenent de l’Ajuntament de Xàtiva que s’encarrega de la transferència, classificació i catalogació/inventari de la documentació municipal que s’hi gestiona als departaments municipals. Per tant, el treball principal s’hi refereix al tractament de la informació que concerneix als ciutadans de Xàtiva i la pròpia administració, en defensa dels seus drets o l’exigència dels seus deures. Un treball de tractament de la informació garantista, per tant, que permet de disposar d’un dels millors i més preciats bens d’una societat moderna: la informació.\nEl tractament sistematitzat d’eixa informació, mitjançant les modernes tecnologies, permet de recuperar ràpidament eixa informació, i posar-la a l’abast, o bé dels ciutadans que necessiten consultar expedients que els hi afecten, o bé de la pròpia administració que, constantment, necessita recórrer a la informació generada per a la multitud de gestions que realitza quotidianament.\nHi ha una diferenciació clara en la documentació municipal. Hi ha una històrica i una administrativa, marcada, és clar, per la cronologia. Com cal imaginar, cadascuna requereix un conjunt concret de normes, tècniques i coneixements aplicats per a la seua gestió.\nAixí mateix, hem de tenir en compte que un arxiu municipal no comprèn sols la documentació generada per la pròpia institució municipal, sinó que una de les seues finalitats és conservar i garantir la difusió del testimoniatge del sentir d'una ciutat, ja siga la evolució del seu caràcter urbanístic, o les seues transformacions socioeconòmiques. En este sentit, l'arxiu realitza un treball de recerca i adquisició de fons diferents al del propi consistori municipal, mitjançant les donacions particulars o la compra de documentació interessant per a la ciutadania, ja siga en llibreries de vell, antiquaris, fires, etc. Açò és el que en arxivística coneixem com fons incorporats.\nEl projecte SAVEX , desenvolupat per la Conselleria de Turisme , Cultura i Esport , és el principal projecte arxivístic gestionat per la Direcció General de Patrimoni Cultural i amb ell es pretén posar en marxa un sistema d'informació i gestió integral comuna a tots els arxius del Sistema Arxivístic Valencià a dotar-los d'una única eina de treball que permet no només la normalització dels procediments de treball arxivístic sinó, també, una major protecció, organització i difusió del patrimoni documental valencià.\nL'objectiu final del projecte és l'ús d'aquesta aplicació de gestió documental per la totalitat dels arxius del Sistema Arxivístic Valencià , incloent els arxius de totes les Conselleries i les seves oficines , els arxius de l'administració local que vulguin integrar-se en el sistema.\nL’Arxiu Municipal de Xàtiva ha sigut pioner es aquest aspecte, participant activament des dels seus inicis i actualitzant el seu catàleg a la nova aplicació informàtica que, en un futur no molt llunyà, permetrà als usuaris l’accés a la documentació des de qualsevol ordinador.\nL’ajuntament de Xàtiva s’ha dotat d’una ferramenta informàtica dins el projecte d’e-Administració municipal, per tal d’agilitzar els tràmits administratius, tant per a la pròpia administració com per als ciutadans. Eixa ferramenta és la base de dades GESTIONA, mitjançant la qual tots els departaments municipals tramiten electrònicament els seus expedients des de la seua incoació fins l’arxiu en el propi departament.\nGESTIONA també està implantada en l’arxiu municipal, amb l’afegit de que quan finalitzen els tràmits dels expedients en cada departament, el funcionari responsable el tanca definitivament, i el remet via GESTIONA a l’arxiu municipal, on es torna a obrir, i on es revisen totes les parts de l’expedient en qüestió –departament que remeteix, dades, noms, documents escanejats, etc.- i una volta comprovat que està tot correcte, es cataloga, assignant-li un número de Signatura Electrònica. És un projecte il·lusionant, novedós, que ens situa en l’àmbit de les noves tecnologies més avançades aplicades a l’àmbit de l’administració.\nL’Ordre dels Trinitaris fou fundada amb la finalitat de redimir els captius cristians en poder dels musulmans. Al llarg de la conquesta de València per Jaume I, anaren instal·lant-se en les distintes poblacions convents de la citada Ordre, entre elles, Xàtiva.\nSarthou ens diu que, segons els historiadors de l’Ordre Fra Vicent Calvo i Fra Josep Rodríguez, el Convent de Trinitaris de Xàtiva fou fundat l’any 1259. Igualment d’acord amb una cita de 1925 del mateix autor, de totes les fundacions monàstiques existents a Xàtiva, sols en quedaven dues de monges: les dels Convents de Santa Clara i la Consolació. Les altres, entre les que hi havia que comptar els Trinitaris, desaparegueren en les etapes de 1821 i 1835, en les desamortitzacions eclesiàstiques, destinant-se l’edifici a altres usos.\nPer eixa època sabem, gràcies al Diccionari Geogràfic de Madoz, que en l’any 1845 l’edifici estava destinat a magatzem i que en ell vivien vàries famílies en règim de lloguer.\nPosteriorment, l’edifici era utilitzat per a Casino Republicà, destí que va tenir fins l’any 1939, en que va estar incautat per a altres activitats. En l’any 1986, l’Ajuntament va acordar destinar-lo a Arxiu Municipal.\nPer tant, es situa aquest Arxiu Històric i Administratiu al lloc en altre temps ocupat per l’Església de la Trinitat, peça arquitectònica fonamental del paisatge urbà de la Ciutat de Xàtiva des de l’Edat Mitja, objecte d’una tardana, i en paraules de Sarthou Carreres, bellíssima aportació gòtica a l’ornamentació de la seua portada. Suprimit el culte en el segle XIX, conta Madoz en el seu Diccionari que “se halla dedicada a la custodia de madería y otros instrumentos correspondientes a la ciudad, y en el resto habitan varias familias pagando alquiler de amortización”.\nEs lamenta Sarthou en 1961 de la desaparició de la portada gòtica, i diu tenir com únic record la fotografia que tan esplèndidament il·lustra la seua situació fa cent anys, i tantes vegades s’ha reproduït en la bibliografia sobre la Ciutat de Xàtiva.\nRedescoberta la portada de l’Església en 1979, l’Ajuntament de Xàtiva decideix, per acord de 17 de novembre de 1986, destinar l’edifici a Arxiu Municipal.\nEl plantejament d’aquest projecte es fa tant des dels requeriments específics de l’ús a que es destina, com des del reconeixement, que pretén ser explícit, del valor urbà que posseeix l’antiga Església de la Trinitat. Valor donat pel paper que la fotografia citada per Sarthou exerceix sobre la memòria col·lectiva de la Ciutat.\nL’arxiu i els seus fons\nEls fons documentals de l’arxiu municipal de Xàtiva comencen al segle XIX, encara que amb escassos documents, que s’incrementen, de manera limitada, en els segles XV al XVII. Aquesta escassesa documental es deu a que l’arxiu va ser cremat durant l’incendi i extermini de la ciutat de Xàtiva, al 1707, ordenat pel rei Felip V, durant la Guerra de Successió. És a partir del segle XVIII quan es disposa d’unes sèries documentals més continuades i que no cessarien de créixer, fins arribar als nostres dies.\nLa característica de l’Arxiu Municipal de Xàtiva no difereix molt de la de molts altres: els avatars derivats de conflictes, guerres, incendis, etc. Unit a la incúria d’algunes administracions, ha portat a la desaparició de nombrosos documents. No obstant això, en totes les èpoques hi ha hagut altres administracions que sí s’han preocupat en conservar el seu arxiu.D'època foral, és a dir, anterior a la pèrdua dels furs, es conserva un llibre d'actes del Consell de l'any 1378-1379, un llibre d'elecció dels Jurats de 1405-1406, i quatre inventaris de les actes del Consell municipal: de 1500, 1574, 1610 i 1618. Del segle XVIII existeixen referències de fins quatre inventaris i d’altres tres per al segle XIX. Juntament amb aquestos, també tenim constància de nombroses reclamacions a institucions i particulars per a que tornaren documentació pertanyent a l’Arxiu Municipal de Xàtiva, i dictant normes per a seguir un procediment en el préstec i devolució de documents.\nDins de la documentació més important, cal destacar el Llibre de Privilegis, el Liber privilegiorum civitatis et regni Valentie, ca. 1350, així com les Ordenanzas generales para el govierno político y económico de la ciudad de San Phelipe (Xàtiva), de 1750.\nEl segle XX significarà per a l’arxiu municipal de Xàtiva un procés dispar. Per a la primera meitat de la centúria, l’ajuntament comptarà amb els serveis del mateix, encara que marcat pel voluntarisme de les persones responsables i no per la normalitat en disposar d’un servei necessari en l’administració. Així va transcórrer fins 1961, quan es va jubilar l’arxiver, D. Carlos Sarthou Carreres. Des d’eixe any fins la dècada dels vuitanta no hi va haver un arxiu pròpiament dit, sinó atenent esporàdicament. A partir d’eixa dècada dels vuitanta, el consistori decideix normalitzar aquesta situació i es procedeix a inventariar la documentació i organitzar l’arxiu, i en 1991 s’inaugura un edifici digne i en condicions per a conservar, custodiar i servir la documentació municipal. En l’actualitat, les administracions que s’han succeït han anat consolidant un servei necessari per a la pròpia administració, els investigadors i els usuaris.


Inici - Museo del Gas\nUn viatge a través de la ciència\nCasal d’estiu del Museu del Gas\nEls dimecres de juliol i agost al capvespre, el Mirador del Museu del Gas es convertirà en escenari i finestra d’una selecció de propostes teatrals contemporànies, a cura de la companyia Ruta 40.\nCapvespres de dramatúrgia al Museu del Gas. Dues dones que ballen\nClub Embassa’t del Museu del Gas\nGaudiràs d’un cicle de música que es convertirà en la millor manera de refrescar l’estiu. Al Mirador del Museu del Gas descobriràs la cara més jove de la música mitjançant dues propostes molt diferents.\nClub Embassa’t del Museu del Gas. Oest Trip\nExposicions22/06/2018Albacete acull l’Energytruck, l’exposició itinerant sobre energia de la Fundació…\nExposicions15/06/2018Toledo acull l’Energytruck, l’exposició itinerant sobre energia de la Fundació…\nExposicions11/06/2018Jaén rebrà la visita de l’Energytruck, l’exposició itinerant sobre energia…


VÍDEO: Les protestes de Turquia gravades pel poble i per al poble · Global Voices en Català\nTraducció publicada 15 juny 2013 7:19 GMT\nAquest article l'ha escrit Michelle McCloskey per a WITNESS [en].\nA mesura que les protestes #OccupyGezi augmentaven, els principals mitjans de comunicació turcs fracassaven, atès que no han donat cobertura a les manifestacions en contra del govern per por a represàlies. Periodistes ciutadans – “sivil gazeteci,” en turc – hi han intervingut per complir aquest paper, perquè el poble turc i el món puguin veure què està passant al país.\nTot i que molts estàndards indiquen que és una democràcia eficaç, Turquia té més periodistes a la presó [en] que qualsevol altre país. Mitjançant sancions econòmiques [en] i la intimidació legal [en], el primer ministre Recep Tayyip Erdoğan i el seu Partit de la Justícia i el Desenvolupament (AKP, sigles en turc) s'han assegurat que les cadenes de notícies s'inclinin a favor d'AKP o que s'autocensurin completament. La nit de l'1 de juny de 2013, mentre CNN Turk emetia un documental sobre pingüins [en], els manifestants van agafar impuls en tot el país, fins i tot a Konya, ciutat partidària d'AKP.\nEls diaris en anglès [en] de Turquia presentaven unes notícies molt diferents comparades amb les versions turques [tr]. La pèrdua de fe dels ciutadans de Turquia de rebre informació precisa dels mitjans turcs es va intensificar per l'intercanvi d'informació a través dels mitjans de comunicació socials, com Twitter, Facebook, Tumblr i Reddit, els quals mostraven en temps real que gent de totes les facetes de la societat turca prenia posicions en contra del deteriorament dels drets civils a costa de polítiques cada vegada més proislamistes o neoliberals.\nCrida a periodistes ciutadans\nNo als grans mitjans de comunicació\nTots som corresponsals\nGuardeu >> Publiqueu\nVerifiqueu >> Compartiu\nEl cinquè dia de protestes, Erdoğan va sortir a la televisió nacional i va afirmar que els manifestants “anaven del braç amb els terroristes“ [en] i els va dir que “si en reuniu 100.000, jo en reuniré un milió“. En resposta, “Street Reports” (“Notícies del carrer”), que aparentment és un mitjà de comunicació/col·lectiu activista que entrevista la gent del carrer per saber quina opinió tenen de temes que van des de la política a la cultura, van parlar amb els manifestants i van mostrar que estudiants, mares, funcionaris, gent gran, dones amb vel i sense, i fins i tot membres de diferents partits polítics i equips de futbol s'unien en les protestes.\nLivestreams de les protestes es van posar a disposició dels usuaris d'Internet perquè la gent pogués ser testimoni de la brutalitat de la policia, que llançava gas lacrimogen directament contra els manifestants i a dins de les cases, i disparava canons d'aigua a poca distància (advertència: contingut gràfic).\nEls periodistes ciutadans [en] comparteixen aquests vídeos i fotografies en anglès i turc amb l'objectiu de proporcionar una comprensió més profunda del que està passant a Turquia en aquests moments, però encara més important, per fer possible que els ciutadans de Turquia vegin el que està succeint en el seu propi país.\nAquests són alguns recursos que podeu utilitzar per a seguir el moviment:\nEmre Kizilkaya (editor en cap del servei de notícies internacionals a Hürriyet, el diari principal de Turquia)\nBasak Gok (activista a Esmirna)\nPinar Saglam (activista a Ankara)\nErencan Ozkan (activista a Istanbul)\n140 Journos (organització per la llibertat de premsa a Turquia)\nInternational Law News (amb seu a Istanbul)\nGezi Parki Haber (notícies del Parc Gezi)\nDiren Gezi Parki, Resistència Turca al Parc Gezi [turc]\nOccupy Gezi [anglès]\nCobertura de les protestes a Instanbul a Crowdvoice mitjançant fotografies/vídeos/enllaços/piulades\nUna cronologia multimèdia de les protestes [en], amb suggeriments per a instar els mitjans de comunicació turcs a cobrir les protestes.\nGuia de WITNESS sobre com gravar les protestes [anglès]\nPart 1: preparar-se per a gravar\nPart 2: triar les eines correctes\nPart 3: treballar en equip\nPart 4: consells per a gravar\nPart 5: fer entrevistes\nMichelle McCloskey va passar els seus anys de formació infantil a Istanbul i es va especialitzar en llengua i literatura turca; està profundament compromesa amb el futur i la cultura del país. Recentment ha creat Linguaphile, una organització sense ànim de lucre dedicada a les llengües en situació crítica, amenaçades, en perill d'extinció i en la diàspora [lloc web en construcció].


Accés al màster universitari en Seguretat i Salut en el Treball: Prevenció de Riscos Laborals — Escola Politècnica Superior d'Edificació de Barcelona. EPSEB — UPC. Universitat Politècnica de Catalunya\nAccés al màster universitari en Seguretat i Salut en el Treball: Prevenció de Riscos Laborals\n≡ Accés al màster universitari en Seguretat i Salut en el Treball: Prevenció de Riscos Laborals\nSou a: Inici / Informació acadèmica / Tràmits administratius / Accés al màster universitari en Seguretat i Salut en el Treball: Prevenció de Riscos Laborals\nA continuació us detallem la informació referida a l'accés al màster universitari en Seguretat i Salut en el Treball: Prevenció de Riscos Laborals\nDocumentació indispensable que caldrà allotjar a l’aplicació de preinscripció per tal de poder valorar la candidatura:\nExpedient acadèmic on consti la nota final de la titulació* (full de qualificacions, pensum, etc.)\nCertificat conforme el seu títol universitari dona accés a estudis de postgrau/màster (per estudis estrangers)\nConeixements d'espanyol nivell B2 per als aspirants de parla no hispana\n(*)Caldrà sol·licitar l’equivalència de nota al sistema educatiu espanyol a través d’aquest enllaç. El full resultant, caldrà adjuntar-lo amb l’expedient acadèmic a l’aplicació de preinscripció.\nCriteris de valoració per a l’accés amb les ponderacions que es tindran en compte\nEls requisits específics d’admissió al màster són competència de la Comissió del centre responsable i tenen l’objectiu d’assegurar la igualtat d’oportunitats d’accés als ensenyaments per a estudiants qualificats suficientment. En tot cas, els elements que es tindran en compte són:\nL’expedient acadèmic (75%)\nCorrespondència de les competències de la titulació amb el màster (25%)\nTitulacions que donen accés\nDonat el seu caràcter interdisciplinari està obert a estudiants amb perfils d’ingrés molt diversos, procedents de titulacions de qualsevol dels àmbits de coneixement, per tant depenent de la titulació que doni accés al màster es podran establir complements de formació.\nNo necessiten complements de formació:\nLes titulacions corresponents als àmbits de l’Arquitectura, l'Enginyeria i de les Ciències Bàsiques.\nNecessiten cursar complements de formació:\nEls estudis procedents dels àmbits de les Ciències Socials i de la Salut es podran establir fins 15 crèdits ECTS de complements de formació. La Comissió del centre, en funció de l’anàlisi de l’expedient, establirà complements en l’àmbit de les matemàtiques i de les ciències bàsiques.\nAquests complements estaran enfocats a completar els coneixements necessaris per poder cursar el màster i es cursaran durant el seu primer quadrimestre.\nEn el cas d’haver de cursar complements de formació, aquests no formaran part del pla d’estudis del màster, i els seus efectes econòmics tindran la consideració de crèdits del màster.\nCom realitzar el tràmit\nLa preinscripció al màster es fa mitjançant l'aplicació que a tal efecte té la UPC, i comporta el pagament de 30,21 €.\nUn cop validada i acceptada la teva candidatura rebràs un correu electrònic informant-te d’aquest fet. Aquesta acceptació es considerarà provisional i estarà supeditada al pagament de 300 € en concepte d’avançament de matrícula en el termini establert a tal efecte. Un cop abonat aquest import l’assignació de plaça es considerarà definitiva.\nEn cas de matricular-te, aquest import avançat es descomptarà de l’import de la matrícula. En cas de no formalitzar la matrícula aquest import no serà retornat.\nCalendari d’adjudicació de places\nEs realitzarà una primera selecció de candidats durant el mes de març, amb un màxim de 20 places per adjudicar.\nEs realitzarà una segona selecció de candidats durant el mes de maig, amb un màxim de 15 places per adjudicar.\nEs realitzarà una tercera selecció de candidats durant el mes de juny, amb l'adjudicació final de places.\nAquesta informació es publicarà al web del centre.\nLa matrícula es portarà a terme en els períodes establerts a tal efecte, i que es publicaran al web del centre, a l’apartat Matrícula, a partir del mes de juliol.\nLa matrícula serà presencial/on-line. Caldrà presentar tota la documentació requerida a la secretaria del centre, original i fotocòpia, degudament legalitzada, si escau.\nInformació dels estudis de màster\nAccés a l'aplicació de preinscripció\nNormativa acadèmica UPC\nCalendari acadèmic UPC


Bye bye, cabell curt | La Barberia de Gràcia\n18 · Mar · 2019\nJordi Pérez, director de La Barberia de Gràcia - única barberia d'Espanya amb les 3 estrelles Michelin del sector de la perruqueria - fa un repàs a les tendències capil·lars masculines que prometen donar més guerra aquest any. Pérez, escollit millor barber en diverses ocasions i prenominat a Perruquer Espanyol de l'Any 2018, té clar que s'ha acabat la dictadura dels cabells curts. Els hipsters i altres seguidors d'aquest estil es veuran obligats a conviure i deixar pas a estils amb cabells molt més llargs, i a més es recupera la gran oblidada i en moltes ocasions injuriada, ratlla al mig.\nTal com s'està demostrant en les últimes Fashion Weeks, concretament a Londres París i Milà, els cabells llargs estan imposant-se amb molta força, tot i que els curts no tenen intenció d’abandonar-nos, ja que compten amb un públic molt fidel que s'identifica totalment amb unes tendències i uns estils molt masculins, molt Lumber i molt retros, i amb els quals una part important d'homes se senten còmodes. Però aquells que tinguin altres inquietuds i que els agradi seguir les tendències de més a prop, estan d'enhorabona, ja que el cabell llarg ha sigut definitivament el protagonista en les últimes passarel·les.\nPer a Jordi Pérez, veure tants models amb cabells de mitja llargada i fins i tot alguna cabellera notablement llarga desfilant a les passarel·les, és un autèntic plaer, perquè els permet ser més creatius a l'hora de treballar.\nFinalment destacar que la ratlla al mig, de la qual tants anys hem renegat – “el que estigui lliure de pecat, que tiri la primera pedra”, confessa el director de La Barberia -, torna amb pas ferm. Són molts els models de grans marques d'alta costura que han lluït la ratlla al mig en les passarel·les esmentades prèviament, fet que reafirma que les tendències dels 80 i els 90 estaran molt presents en els caps dels homes aquesta temporada, i si no que preguntin als seguidors de Stranger Things o Bohemian Rhapsody.


Martínez Mongay considera que com més acostament a Europa, més beneficis es pot tenir de les economies de la zona euro | Crèdit Andorrà Financial Group\nInicio › Sala de Comunicació › Actualitat › Martínez Mongay considera que com més acostament a Europa, més beneficis es pot tenir de les economies de la zona euro\nMartínez Mongay considera que com més acostament a Europa, més beneficis es pot tenir de les economies de la zona euro\nCarlos Martínez Mongay, durant la xerrada en el marc del cicle Crèdit Andorrà Global Forum / Foto: ANA\nEl director en la Direcció General d’Afers Econòmics i Financers de la Comissió Europea va oferir una conferència sobre perspectives de l’economia europea en el cicle Crèdit Andorrà Global Forum\nCarlos Martínez Mongay, director en la Direcció General d’Afers Econòmics i Financers de la Comissió Europea, va expressar ahir, en el marc de la conferència Situació econòmica i debat institucional a la zona euro, que quant més acostament hi hagi a Europa, més beneficis es poden obtenir de les economies de la zona euro.\nEn la conferència, organitzada en el marc del cicle Crèdit Andorrà Global Forum, l’expert va explicar que “Andorra té una economia dependent de França i Espanya, i com més gran sigui la integració d’aquestes dues economies a la Unió Europea, més se’n beneficiaran, i de retruc també Andorra”. En aquest sentit, Martínez Mongay va posar en relleu que Andorra ja ha fet passos importants, com l’Acord Duaner o l’Acord Monetari, però considera que si s’incrementa l’acostament, els beneficis encara serien més grans.\nEl ponent va presentar les perspectives econòmiques de primavera i va analitzar l’evolució dels principals desequilibris de l’economia europea. Va explicar que l’economia de la zona euro està registrant un “creixement sostingut” però sense “signes d’acceleració”.\nL’expert va assenyalar que el creixement de l’economia de la zona euro pot estar aquest any al voltant de l’1,8% però va posar en relleu la necessitat que es faci front a certs desequilibris, entre els quals “el deute i l’atur”, davant els quals va defensar una política coordinada.\nPel que fa a les propostes de política econòmica i de reforma institucional a la UE, Martínez Mongay va parlar del Pla Juncker, amb el qual s’ha volgut fer una crida perquè l’estalvi de la zona euro es quedi a Europa. També va parlar de l’informe dels cinc presidents i dels escenaris i les reflexions del llibre blanc sobre el futur d’Europa. Entre d’altres, va apuntar el període de debat que s’ha obert per reflexionar sobre com ha de ser el futur de la Unió Europea.\nCrèdit Andorrà, Crèdit Andorrà Global Forum, Carlos Martínez Mongay, zona euro


EL PETIT TRESOR: d’abril 2018\nDibuixos de l'Àfrica Fanlo\nDe l'Àfrica Fanlo ens agraden moltes coses: bé, ens agrada ella i la seva naturalitat.\nEns agrada la seva caseta als arbres, que encara no hem vist, però somniat. Ens agrada que continuï fent camí, acompanyada, en algunes ocasions, del seu company de viatge, l'autor Àlex Tovar.\nEns agrada el seu somriure, la seva frescor, la mirada profunda i perduda dels seus personatges.\nPublicat per Stel.la a 17:09 Cap comentari:\n18 d’abr. 2018\nNo sé si vosaltres sou gaire de berenar... Jo és que quan arriben grans dies i diades llibresques puc estar berenant sens parar... I sabeu què? Hi ha un berenar imminent al qual us convido jo, bé, convida la casa! La casa del petit tresor de Vic.\nEl proper diumenge 22 d'abril a partir de les 17 hores si t'arribessis fins a la llibreria "El Petit Tresor", tens la coca i el fuet assegurat.\n*Un cartell ideat per l'Anna Aparicio Català.\nPublicat per Stel.la a 20:41 Cap comentari:\nEn aquests moments i, per necessitat pròpia, hauria de reflexionar extensament què representa acompanyar l'experiència lectora des d'una perspectiva àmplia: que abarca des de poder explorar un llibre, tocar-lo i sentir-lo, fins a continuar amb les seves múltiples lectures i anar construint altres literatures. (Però vull ser breu).\nSuposo que això implica dedicació, calma, anar fent i anar experimentant, compartir. Actes que es fan des del cor. Com un treball de formiguetes, però feta amb estima, i acompanyats, acompanyades dels i amb els altres.\nI què suceeix quan aquesta tasca la continuen els festivals d'art i literatura?\nDoncs resulta que en alguns casos es desprèn, s'hi respira i s'observa (de reüll) i d'aprop, un certa i evident qualitat, organització, pulcritud i minuciositat, respecte en els usos del llibre i pels qui llegeixen, d'una manera o una altra. Així que una pensa i creu i albira que una ciutat com Vic, a hores d'ara, ha d'esdevenir, amb tota sinceritat, ciutat lectora.\nGràcies a tot l'equip del FLIC i que ho heu fet possible, real i necessari.\nPublicat per Stel.la a 20:25 Cap comentari:\ntext de Riccardo Bozzi\nil·lustracions de Valerio Vidali i Violeta Lópiz\nExplorar el bosc per a cadascun de nosaltres, és una aventura que ens porta cap a un aprenentatge vital, emocionant, inesperat, de vegades necessari. I on, a través de la seva profunditat, trobem quelcom que ens pot arribar a deixar petjada, però també el lloc on deixem els nostres senyals, respirs, encontres.\nEl bosc pot esdevenir una veritable obra d'art ple d'elegants relleus, colors que s'intensifiquen, que reposen en el no-res i que finalment tornen al seu estat inicial.\nLa immensitat d'aquest bosc és un regal pels nostres sentits: el text de l'autor i periodista Riccardo Bozzi flueix amb sinceritat i simplicitat enmig del joc de figures humanes que ens miren, creixen i es tranformen, com l'existència humana mateixa.\nPublicat per Stel.la a 17:33 Cap comentari:\nEl FLIC a Vic\nEl 8è festival de literatura i arts infantil i juvenil aterra a Vic!\nDel 12 al 14 d'abril.\nTota la programació: aquí.\nEl Petit Tresor tindrà un espai de llibreria ambulant.\nDIA INTERNACIONAL DEL LLIBRE INFANTIL.\nQue sigui un bon dia per a commemorar el naixement de l'escriptor Hans Christian Andersen.\nI que sigui una altra excusa per agrair a aquelles i aquells que ens apropeu llibres,\nque ens regalen silencis il·lustrats, que ens narreu amb tota la vostra gràcia una gran història.\n*Cartell de la Fátima Afonso.\nPublicat per Stel.la a 22:19 Cap comentari:


Raons per al socialisme - Alternativa Socialista\nRaons per al socialisme\n6 septiembre 2015 6 septiembre 2021\nPor John Hird, SR Vitoria-Gasteiz\nAls propagandistes de la premsa capitalista els agrada dir que el seu sistema està millorant contínuament i que també ho fan les condicions materials de la humanitat. Però, quina és la situació real per a la majoria dels 7.000 milions d’habitants del nostre planeta?\nMai en la història de la humanitat la bretxa entre els rics i els pobres ha sigut tan gran. El 2014, les 85 persones més riques del món posseïen la mateixa riquesa que la meitat més pobra de la humanitat, uns 3.500 milions de persones.\nA més, els capitalistes han convertit “la crisi” en una oportunitat. Utilitzant el lema “tots estem en el mateix vaixell” han aprofitat aquest període per a intentar eliminar els llogres socials guanyats per la classe obrera. El nombre de mil milionaris s’ha més que duplicat des del començament de la crisi financera. Al mateix període, almenys un milió de dones han mort durant el part. Espanya és un país amb recursos naturals immensos, gent amb talent i habilitats, i joves amb ganes de treballar. Malgrat això, milions de persones viuen en la pobresa i la joventut ha d’emigrar a la cerca d’un treball.\nEspanya és, a més, el segon país més desigual d’Europa, només per darrere de Letònia. La distància entre rics i pobres és més àmplia que mai i segueix augmentant. La riquesa de l’1% més ric d’Espanya és superior a la del 70% més pobre. Al segle XXI, la desigualtat entre homes i dones ha augmentat a l’estat espanyol. I des de l’inici de la crisi s’han registrat a Espanya més de 400.000 execucions hipotecàries de les quals una gran part ha acabat en desnonament.\nEls mitjans de comunicació desvien l’atenció de la població amb un menú de xafardejos de famosos i d’adoració a futbolistes (amb sous ofensius per a la resta de la població), mentre no deixa espai per a escoltar les històries dels milions de pobres i gent que lluita per una vida digna.\nLa protecció per atur només emparava el 29,4% dels 5.438.406 de desocupats en edat de treballar que hi havia al primer trimestre de l’any, és a dir, que només un terç dels aturats rebia algun tipus d’ajuda per desocupació. Els joves menors de 30 anys tenen una taxa menor, ja que només el 10,5% rep una prestació, és a dir, només un de cada deu.\nSense parlar de les retallades que estan patint la sanitat, l’educació i els serveis socials, el tracte dels més vulnerables diu molt sobre la societat i és una de les raons més fortes per al socialisme.\nEspanya és segona al rànquing de pobresa infantil de la UE per darrere de Romania. Al voltant de 2.800.000 nens espanyols, és a dir, un de cada tres, es troba en risc de pobresa segons les últimes dades publicades per Eurostat respecte al 2012.\nSegons un estudi presentat per l’Obra Social La Caixa, aquesta situació “no només s’ha accentuat amb la crisi econòmica pel que fa al nombre de nens, sinó que, a més, la probabilitat de continuar en aquesta situació és major entre la població infantil que entre l’adulta”. Les xifres de 2012 són extensibles pel 2015 segons l’informe. “Save the children” atén diàriament a 5000. Però, hi ha quasi tres milions de nens i nenes pobres. Clarament, la caritat no és la solució, sinó que necessitem un canvi fonamental.\nAquestes són només algunes de les moltes raons per al socialisme. Qui pot decidir que no tenim els recursos, la gent i les ganes per a construir una societat millor?\nEl capitalisme és un sistema que literalment està maltractant el planeta i el futur de la humanitat. A Espanya, el sistema està condemnant a una generació a la pobresa i la incertesa, però també està creant les condicions on aquesta mateixa generació tindrà les oportunitats de lluitar i canviar la societat amb el programa i la bandera del socialisme.


El bloc d'Iñaki Escudero: Palmeros del govern vigatà: soldats a les seves cadires\nPalmeros del govern vigatà: soldats a les seves cadires\nPerplex m’han deixat, i mira que a aquestes alçades és complicat, els palmeros menors del govern convergent de Vic.\nL’entusiasme del palmero major és comprensible, li deixen estar al costat dels solistes i, a més, a més, de tant en tant li deixen cantar alguna “coplilla”.\nPerò lo dels altres dos és incomprensible. Ves per on ens han sortit espanyols i monàrquics, toma ja!\nAra resulta que l’oposició, en aquest cas la C.U.P, no pot presentar mocions que escenifiquin les contradiccions d’un govern sense més rumb que el que marca en Xevi Solà i els interessos personals dels palmeros de torn. Les raons per a no votar la moció de la C.U.P esgrimides pel sr. López són del tot aclaridores: “la moció només té per objectiu posar escletxes, pals a les rodes, crear desavinences entre l’equip de govern. El fons no interessa gaire. ERC votarà amb l’equip de govern per un principi. No hi donarem suport perquè la moció fa un tuf dictatorial i autoritari. El republicanisme defensa la llibertat d’assistir com es vulgui i qui vulgui a qualsevol lloc”. Si senyor, el republicanisme d’ERC de Vic és tan liberal que fins i tot acaba defensant la monarquia. Si segons diu en ZP, el Borbó esquiador és el rei més republicà que hagi tingut mai l'estat espanyol, haig de dir que seria difícil trobar uns republicans tan monàrquics... ni uns independentistes catalans tan comprensius amb els hereus de Felip V com els regidors d’ERC de Vic.\nPerò no equivoquem el tret. La raó última, l’autèntic motiu d’aquesta aferrissada defensa de la llibertat dels prínceps a visitar la nostra comarca i a que membres del consistori vigatà vagin a sopar i aplaudir “el nostre futur cap d’estat, futur cap dels exercits i símbol de la unitat i permanència de la pàtria”, no és un altre que l’atrinxerament del govern en ple al voltant dels seus amos. Entre haver d’optar per defensar els principis ideològics personals i de partit, i defensar les cadires, els palmeros del govern han tornat a triar per la segona opció.\nRecordeu la nostra expulsió del govern? La roda de premsa del cavaller envoltat dels patges? Nosaltres no vam voler defensar el programa de dretes que ens volia imposar CiU, no vam callar i vam demostrar no tenir cap apego a les cadires.\nEls nostres companys de l’Entesa per Balenyà van ser expulsats del govern fa uns dies per demanar explicacions i la dimissió a l’alcalde (PSC) davant un cas gravíssim com és la mort (per causes naturals) d’un immigrant sense papers que portava 4 anys vivint en un cobert annex al seu forn de pa.\nD’altres però, són capaços de renunciar al que calgui per tal de mantenir les seves posaderes soldades a les cadires municipals. Fa poc temps, ERC s’hagués empipat si algú els hagués passat pel davant a l’hora de presentar una moció contra la presència reial a Osona, ara s’empipen per haver de pronunciar-se sobre el seu presumpte republicanisme.\nI nosaltres, mira que som innocents, pensant que algú d’aquests partits que es diuen d’esquerres i republicans farien pinya amb nosaltres per contrarestar les polítiques conservadores de CiU a Vic...\nsón tan senzills i modestos que fins i tot el republicà més independentista cauria de genolls davant seu...\nPublicat per iescudero a 17:16\nEtiquetes borbó, CUP, ERC, república, Vic\nSols l'esquerra comunista més visceral és tant antidemocràtica com per prohibir a un ciutadà d'aquest país anar a la festa d'aniversari de la Farga lacambra. Aniversari de 200 anys senyor comunista !! Els osonencs que coneixem la història d'aquesta comarca ens n'alegrem i ho celebrem... convidin a qui convidin!\nEl que s'ha de fer per distanciar-se de la seva marca blanca ... si en Llamazares ho sap vindrà a fer-vos pam pam al culet ...\n9 de juny de 2008 a les 9:37\n1. Sóc tan antidemocràtic que permeto comentaris tan poc viscerals en aquest bloc, tot i que s’amaguin darrera l’anonimat\n2. Deduir del meu post que vull prohibir res a algun ciutadà d’aquest país suposa, al meu modest entendre, tenir una visió de les coses una mica curteta. El que no volia és que algú en representació institucional de la meva ciutat assistís a un acte (encara que sigui un sopar) al que també acudien uns principets, que com no pot ser d’altra manera, sempre visiten de manera institucional\n3. No només els comunistes viscerals ens oposem a rendir acatament la monarquia espanyola, de fet l’encertadíssima moció va ser presentada per la CUP. També les JERC de la Vall del Ges i el Voltreganès van emetre un dur comunicat en contra. CiU va criticat el seu dia l’assistència del President a la desfilada del dia de l’hispanitat. Serà l’Artur Mas un comunista visceral?\n4. Com que no sóc un osonenc de primera categoria coneixedor de l’historia de la meva comarca, em preocupen molt més els acomiadaments de Diemen o la Vitri que l’aniversari-sopar principesc\n5. Ho sento, jo també dec ser una mica curtet, però no acabo de captar la última frase. Què té a veure el pobre Llamazares? A algú, més que preocupar-li el que ens pugui fer Llamazares al culet, l’hauria de preocupar el que ens puguin fer als catalans, els borbons, i els seus polítics servils, pel culet.\n6. De totes les maneres gràcies per participar i deixar aquest tipus de comentaris al meu bloc. El meu ego, ja habitualment considerable, es veu sensiblement augmentat.\n9 de juny de 2008 a les 23:25\nM'encata la teva frase Iñaki: El meu ego, ja habitualment considerable, es veu sensiblement augmentat.\nPD: ens veiem aviat per Vic, suposo ;)


El BLOOP Internacional Proactive Art Festival organitza un taller de grafiti per a infants al Parc de la Pau\nPublicat el Dimecres, 11 Agost 2021 11:29\nL’activitat, gratuïta prèvia inscripció, tindrà lloc demà dijous 12 d’agost a les 20 hores\nEl Bloop International Proactive Art Festival ha preparat dins la seua secció ‘Bloop Kids’ un grafitti workshop que tindrà lloc demà dijous 12 d’agost al Parc de la Pau a partir de les 20 hores i consistirà en un taller de pintat de jaquetes i samarretes. L’activitat és gratuïta i està dirigida a infants de més de 6 anys, que hauran d’assistir acompanyats d’un adult.\nVies Públiques repinta les senyalitzacions horitzontals de les zones educatives\nPublicat el Dimecres, 11 Agost 2021 10:37\nDes de l’àrea de Vies Públiques de l’Ajuntament d’Eivissa s’està treballant en el repintat de la senyalització horitzontal a les zones amb infraestructures educatives, tant escoles com instituts.\nAquests treballs formen part de la planificació anual d’acondicionament previ a l’inici del curs escolar. Els treballs s’allargaran fins al mes de setembre per tal de millorar la seguretat viària en zones especialment transitades per menors.\nLa Policia Local d’Eivissa denuncia 7 persones per oferir transport il·legal als voltants de les parades de taxis\nPublicat el Dimecres, 11 Agost 2021 08:02\nEls agents també immobilitzen un vehicle i li imposen una multa de 6.001 euros.\nLa Policia Local d'Eivissa ha denunciat aquesta passada matinada a 7 persones que oferien un servei de transport il·legal als voltants de les parades de taxis de les avingudes Santa Eulària i Bartomeu Rosselló.\nMés de 1.700 persones participen a les visites guiades gratuïtes de l'Ajuntament d’Eivissa al barri de la Marina i Dalt Vila\nPublicat el Dimarts, 10 Agost 2021 13:48\nL’activitat es va posar en marxa a final de juny i es pot realitzar tots els dies tant en castellà i català com en anglès, francès, italià, holandès i alemany.\nEl programa gratuït de visites guiades al barri de la Marina i Dalt Vila, organitzat des de la regidoria de Turisme i Comerç de l’Ajuntament d’Eivissa, ha comptat des de la seua posta en marxa l’última setmana de juny, amb la participació d’un total de 1759 persones. Al mes de juliol, 1.298 turistes han estat interessats en aquesta activitat.\nL’Ajuntament d’Eivissa rep la visita d’un grup de joves del campament d’estiu del centre Betania\nPublicat el Dilluns, 09 Agost 2021 12:46\nL’Ajuntament d’Eivissa ha rebut avui la visita de 7 boixos i boixes que participen en el campament d’estiu del centre Betania de Cáritas a Eivissa. Els i les joves han estat rebuts per l’alcalde d’Eivissa, Rafa Ruiz, i la regidora d’Educació, Carmen Boned.\nEls i les joves d’entre 14 i 18 anys, han visitat la Sala Refectori de l’Ajuntament on actualment es troba l’exposició de ‘Festes populars: tradició i llegat’ i han gaudit d’un recorregut per l’Arxiu Històric d’Eivissa i Formentera, on se’ls ha mostrat diferents fotografies i documentació de la ciutat. A més, durant el matí han visitat les instal·lacions municipals i han rebut explicacions de l’organització i funcions de l’Ajuntament.\nPàgina 10 de 512


Recuperem la història del Seat Toledo Podium, una edició limitada i exclusiva que Seat va fabricar expressament per als esportistes espanyols que van obtenir una medalla durant els Jocs Olímpics de Barcelona 92\nSeat Toledo Podium Seat\nSeat va ser un dels patrocinadors dels Jocs Olímpics de Barcelona 1992, tal com vam descobrir quan vam conèixer la història del Seat Toledo Eléctrico Olímpico, que va ser el primer cotxe elèctric de zero emissions de la història de la marca catalana. Amb tot, aquell primer cotxe elèctric no va ser l’únic vehicle commemoratiu dels Jocs Olímpics de Barcelona 92, ja que Seat també va preparar algunes edicions especials de l’Ibiza, i també una edició limitada exclusiva de tan sols 23 unitats que entregaria als medallistes olímpics de la delegació espanyola.\nEl Seat Toledo Podium va ser anomenat el cotxe dels campions, i volia premiar l’esforç dels 22 medallistes espanyols que van rebre una unitat exclusiva, desenvolupada expressament pels enginyers de la marca del Baix Llobregat, mentre que la marca en va fabricar una unitat més per conservar-la en el seu museu.\nEl Toledo Podium ha sigut un dels Seat més exclusius de tota la història, i actualment només es conserven la unitat que Seat té a la seva nau A-122 de la Zona Franca de Barcelona (el museu de Seat, on té la seva col·lecció de vehicles històrics) i dues unitats més, una de les quals pertany a la col·lecció privada Seat en Rodaje.\nMecànicament el Toledo Podium era en realitat una evolució del ja existent Toledo GT, amb motor gasolina 2.0 de quatre cilindres i que entregava 120 CV de potència, associat a un canvi manual de cinc relacions i una plataforma de tracció davantera, que li permetien assolir una velocitat punta de 195 km/h i accelerar de 0 a 100 en 10,8 segons.\nDetalls interiors amb entapissats de cuir i insercions de fusta Seat\nOn sí que canviava aquest model era en els seus detalls estètics i de confort, ja que el Toledo Podium va ser el primer model de la marca a tenir una antena de ràdio en la part posterior del cotxe, i disposava de diverses inscripcions a les taloneres i al para-xocs posterior. Totes les unitats fabricades eren del mateix color gris, i feien servir llandes de 15 polzades.\nPerò el gran salt endavant del model era en el seu interior, ja que disposava d’un telèfon integrat al reposabraços central heretat de l’Audi 100, seients entapissats de cuir marró també provinents d’Audi, diverses insercions de fusta en el volant, embellidor de les portes i consola central, i fins i tot un fax integrat al maleter. Desgraciadament només es conserven dues unitats del Toledo Podium en bones condicions, les esmentades de la col·lecció pròpia de Seat a la nau A-122 i la restaurada pels seguidors de Seat en Rodaje.\ncotxes cotxes clàssics Seat